open-index/open-wikipedia-markdown huggingface dataset:
Flåklypa

**Flåklypa** er et sted i Bøverdalen i Lom kommune i Innlandet. Navnet Flåklypa ble brukt av Kjell Aukrust i hans *[[Flåklypa Tidende]]* og animasjonsfilmen *[[Flåklypa Grand Prix]]* (1975).

Aukrusts familie hadde hytte på hans farbror Olav Aukrusts gård i Bøverdalen, og som barn kunne Aukrust se Flåklypa fra stuevinduet. Stedsnavnet Flåklypa kommer av at Bøverdalen sør for gården Flå - som betyr «flate» - smalner inn til et elvegjel med store steiner, der bøndene i eldre tid risikerte å bli sittende fast når de trakk høylasset sitt på isen – de ble sittende fast i «klypa». Veien gjennom dalen, fylkesvei 55, er i dag nasjonal turistvei.

Kjell Aukrust var fra Alvdal i Østerdalen, men hadde røtter i Lom; og som grunneier nedla han evig forbud mot råkjøring med radialdekk over sin eiendom, to kvadratcentimeter av Rv55 i Flåklypa-svingen, da han mottok et høytidelig tinglyst skjøte fra Statens vegvesen i 1975. Tidligere ordfører i Lom, Jon Kolden, og daværende veisjef i Statens vegvesen i Oppland, Sigmund Vårdal, satte opp skjøtet. Etter Aukrusts død ble det ikke tatt opp hvem som arvet rettighetene, da man satset på at eventuelle arvinger var «fornøyd med tingenes tilstand i Flåklypasvingen».

I åpningssekvensen til filmen *Flåklypa Grand Prix* beskrives stedet slik: *Sjuogtredve mil nordover, litt øst, og oppover, ligger Flåklypa – ei lita fjellbygd under himmelhvelvingen. Sjølberga med både damp[[ysteri]] og campingplass, lokalavis og egen TV-sender. Fritt for vær og vind, akkurat der morgensola renner opp over Storjuvet, bor sykkelreparatør og bygdeoriginal [[Reodor Felgen]] og hans to assistenter.*

## Se også
*Veteranbilløpet Flåklypa Grand Prix

## Referanser
Fylkesvei 485 (andre betydninger)

I Norge finnes **fylkesvei 485** i de følgende fylkene:

*Fylkesvei 485 (Oppland)
*Fylkesvei 485 (Sogn og Fjordane)
*Fylkesvei 485 (Østfold)
Oljeutslippet fra Statfjord i 2008

**Oljeutslippet fra Statfjord i 2008** skjedde da det ble oppdaget en oljelekkasje fra et av skaftene på Statfjord A-plattformen på Statfjordfeltet 24. mai 2008. Dette var bare et halvt år etter forrige større oljeutslipp på samme felt.

## Omfang
Alarmen gikk på plattformen klokken 06.19 den 24. mai. Etter at lekkasjen ble kjent, ble det besluttet å pumpe oljen som befant seg i skaftet ut i sjøen, samt evakuere 217 av de 277 ombord til andre plattformer på Statfjordfeltet.

En tynn oljefilm på sjøen rundt Statfjord A, ble observert etter utslippet, på ca. tre kvadratkilometers størrelse.

## Årsak
StatoilHydro uttalte like etter utslippet ble kjent at de mente at årsaken var en lekkasje i et av skaftene, i ett av de tre beina på Statfjord A plattformen. StatoilHydros pressetalsmann fortalte videre at lekkasjen var lokalisert til utstyrsskaftet.

## Gransking
Petroleumstilsynet bestemte seg tidlig for å sette i gang en gransking av hendelsen, noe som ble den andre granskingen av StatoilHydro i forbindelse med oljeutslipp på mindre enn 6 måneder.

## Konsekvenser
### Reaksjoner
Bellona-lederen Frederic Hauge reagerte på nyheten om utslippet ved å si at lekkasjen var «veldig alvorlig», og at det beviste at «StatoilHydro ikke er skikket til å drive plattformen».

Lederen av fagforbundet SAFE (Sammenslutningen av Fagorganiserte i Energisektoren), Terje Nustad, uttalte at «Dette føyer seg inn i rekken av ønskede hendelser som følge av kostnadsbesparelser» og «Jeg frykter at innsparingene i StatoilHydro kan føre til et stort sikkerhetsproblem, det påkrevde vedlikeholdet og vedlikeholdsrutinene er ikke gode nok».

## Se også
*Liste over oljesøl
*Forurensning
*Statfjordfeltet
*Oljeutslippet fra Statfjord desember 2007
*Oljeutslippet fra Full City sommeren 2009

## Referanser


## Eksterne lenker
* Aftenposten: Ny oljelekkasje på Statfjord A-plattformen
Lianshan

**Lianshan** kan være:

*Bydistriktet Lianshan i byprefekturet Huludao i provinsen Liaoning i Folkerepublikken Kina. 
*Det autonome fylket Lianshan for Zhuang- og Yaofolkene i provinsen Guangdong i Kina.
Fylkesvei 2652

**Fylkesvei 2652** går mellom Tuva og Bruvoll (Dønfoss bru) i Skjåk kommune.

Frem til 2019 hadde veien betegnelsen fylkesvei 486 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 6986

**Fylkesvei 6986 (Fv6986)** går mellom Prestmarka og Østvik i Steinkjer kommune.

Før Trøndelag fylke ble opprettet 1. januar 2018 hadde veien betegnelsen fylkesvei 290 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Liste over Israels utenriksministre

**Liste over Israels utenriksministre** omfatter alle israelske utenriksministre siden Staten Israel ble erklært selvstendig i 1948. 

Israels utenriksminister (hebraisk: , *Sar HaHutz*) er den politiske lederen av det israelske utenriksdepartementet. Posisjonen er en av de viktigste i Den israelske regjeringen, etter Statsministeren og Forsvarsministeren. Til tider er det også varaminister i denne stillingen.

## Liste over utenriksministre

### Liste over stedsfortrederministre

## Referanser og fotnoter


## Eksterne lenker
*  Offisielt nettsted
*  Alle ministrene i Utenriksdepartementet Knessets nettsted
Shanghai International Circuit

**Shanghai International Circuit** (kinesisk: 上海国际赛车场, pinyin: *Shànghǎi Guójì Sàichēchǎng*) er en racerbane i distriktet Jiading i Shanghai i Folkerepublikken Kina. Her arrangeres Kina Grand Prix i Formel 1. Det arrangeres også flere andre konkurranser som MotoGP verdensmesterskapet og i 2006/2007 ble det kjørt A1 Grand Prix.

Denne, som mange av de nyeste Formel 1 banene, er designet av Hermann Tilke og banen ble bygget i 2004. Banens layout ligner på det kinesiske tegnet Shang (上), det første ordet i navnet på byen Shanghai, som også betyr "over" eller "stige".
Bergen jordmorhøgskole

**Bergen jordmorhøgskole** var en høgskole for jordmorutdanning, etablert i Bergen i 1860, da som en integrert undervisning ved Fødselsstiftelsen i Bergen. Skolen ble i 1991 en del av Bergen helse- og sosialhøgskole, og ble i 1994 fusjonert inn i Høgskolen i Bergen.

Den første jordmorutdanningen i Norge ble opprettet i Christiania i 1826, og inntil 1970 var Oslo og Bergen de eneste utdanningsstedene for jordmødre.

Utdanningen ble vedtatt opprettet av Stortinget i 1860, og undervisningen kom i gang 1. mai 1861. Skolen het fram til 1926 *Bergen Fødselsstiftelse og Jordemoderskole*. Da fødselsstiftelsen i 1926 skiftet lokaler og navn, fulgte utdanningen med, og skiftet navn til *Jordmorskolen ved Kvinneklinikken i Bergen*. Ved en lovendring i 1952 ble det påkrevet med sykepleierutdanning som grunnutdanning for jordmødre. Dette endret både undervisningen og navnet, som heretter ble *Statens Jordmorskole i Bergen*.  Skolen flyttet fra Kvinneklinikken til villa Skjolnes på Nesttun i 1972. Skolen ble i 1982 innlemmet i det statlige høgskolesystemet, sammen med alle andre 2- og 3-årige helsefagutdanninger. Samtidig fikk den navnet *Bergen jordmorhøgskole*.

## Litteratur
* *Profesjonsutdanninger i Bergen*. Redaktør: Egil Ertresvaag. Bergen, 2007. 
* *Jordmorutdanning og kvinneklinikk : tilbakeblikk og status etter 125 år i Bergen : jubileumsskrift for Bergen jordmorhøgskole og Kvinneklinikken*. Redaktører: Kjell Haram og Per Bergsjø. Bergen, 1987
Ungarns Grand Prix 2007

**Ungarns Grand Prix 2007** var et Formel 1-løp arrangert den 3. august – 5. august 2007 på Hungaroring i Budapest. Det var det ellevte løpet i Formel 1-sesongen 2007. Løpet ble vunnet av Lewis Hamilton i McLaren.

## Rapport
Hungaroring er en bane der det ikke er lett å kjøre forbi, og dette året ble også preget av mye køkjøring, og mangel på de spektakulære forbikjøringene.

Lenge så Hamilton helt utruet ut, men etter siste pitstopp, da både Raikkonen og Hamilton var inne og byttet til myke dekk, var Räikkönen en periode helt oppe i girkassa til Hamilton, til tross for at han presset på kom han aldri i posisjon til å kunne passere.

Bak dem kjempet Fernando Alonso mot Nick Heidfeld hardt om tredjeplassen, en kamp som Heidfeld avgjorde til sin fordel ved å holde den regjerende verdensmesteren bak seg også de siste rundene.

Helgens skuffelse var nok Ferrari-fører Felipe Massa som slet under kvalifiseringen på lørdag, og heller ikke klarte å kjøre seg nevneverdig opp under dagens løp – han endte på en 13.-plass 

## Klassifisering
### Kvalifisering

**Noter til tabellen:**
# Fernando Alonso ble flyttet ned fem startplasseringer for å ha hindret Lewis Hamilton under kvalifiseringsrunde 3.
# Giancarlo Fisichella ble flyttet ned fem startplasseringer for å ha hindret Sakon Yamamoto under kvalifiseringsrunde 1.

### Løpet

## Eksterne lenker
*
6. serierunde i 2. divisjon avdeling 3 2008

**6. serierunde i 2. divisjon avdeling 3 2008** startet 22. mai og endte med Nest-Sotra mot Mandalskameratene 11. juni 2008.


## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Lokalavisene Oslo

**Lokalavisene Oslo AS** er et selskap som administrerer Edda Medias kjede av gratisaviser i Oslo. Selskapet fulldistribuerer seks avistitler i tolv ulike bydelsversjoner i et opplag på 286&nbsp;800 hver uke. De seks avistitlene har hvert sitt nettsted. Selskapet holder til i Akersgata 28 i Oslo og sysselsetter 74 personer.

Administrerende direktør er Jan Tore Kristiansen og ansvarlig redaktør er Tore Bollingmo som har ansvaret for alle avisene og nettstedene i selskapet. Nettstedene er nyhetsportalen dittOslo.no og by- og utelivsguiden skjeriOslo.no.

## Aviser
* Nordstrands Blad med egne utgaver for Søndre Nordstrand, Nordstrand og Østensjø
* dittOslo (tidligere Østkantavisa) med egne utgaver for Gamle Oslo og Grünerløkka/Sagene
* Lokalavisen Groruddalen med egne utgaver for Grorud/Stovner og Alna/Bjerke
* dittOslo (tidligere Lokalavisen Frogner/St. Hanshaugen) med egne utgaver for Frogner og St. Hanshaugen
* Nordre Aker Budstikke
* Ullern Avis Akersposten med egne utgaver for Ullern og Vestre Aker

## Eksterne lenker
* dittOslo
Lokalavisen Frogner/St. Hanshaugen

***Lokalavisen Frogner/St. Hanshaugen*** er en gratisavis som utgis hver torsdag som ukeavis i Oslo. Avisa eies av Lokalavisene Oslo AS og er en del av medieselskapet Edda Media. Ansvarlig redaktør er Tore Bollingmo].

Avisa skal distribueres gratis til alle husstander i bydelene Frogner og St. Hanshaugen. Første halvår 2012 misligholdt Lokalavisene Oslo AS inngått avtale med Oslo kommune og halverte blant annet distribusjonen i Bydel Frogner.

Avisen ble etablert etter en oppdeling  av *Majorstuen Avis* under navnet *Vestkanten Avis*. Begge avisene ble eiet av selskapet Din Lokalavis AS - først eiet av Geir Smevik før det ble tatt over av Tor-Kristian Øines i 2004.  Sistnevnte solgte avisene til Orkla Media (senere Edda Media) og inngikk senere som en del av Orkla Medias strategi om regionale lokalaviser i Oslo. *Vestkanten Avis* ble slått sammen med selskapets egne lokalaviser *St. Hanshaugen Budstikke* og *Frogner Budstikke. *Disse byttet i 2005 navn til *Vestkanten*. Navnet ble på ny byttet da Orkla (nåværende Edda) etablerte sitt nett av gratisaviser i Oslo i 2006.

I 2006 etablerte Orkla Media en gratisaviskjede i Oslo, der *Lokalavisen Frogner/St. Hanshaugen* inngår. Avisene utgis av et eget selskap, Lokalavisene Oslo AS, som tilsammen fulldistribuerer seks avistitler i tolv ulike bydelsversjoner i et opplag på 286&nbsp;800 hver uke. Selskapet holder til i Akersgata 28 i Oslo og sysselsetter 74 personer.
Sysola

**Sysola** (russisk: Сысола, syrjensk: Сыктыв – *Syktyv*) er ei elv i republikken Komi i Russland. Den er ei sideelv til Vytsjegda i Nordre Dvinas nedbørfelt. Elva er 487&nbsp;km lang, med et nedbørfelt på .

Sysola begynner på de nordrussiske høyder, på grensen mellom republikken Komi og Kirov oblast. Den renner først mot nordvest og mottar mange tilløpselver, og passerer landsbyen Kojgorodok før den gradvis snur mot nord. Elva er sterkt meanderende gjennom hele sitt løp. Vårflommen i elva varer fra slutten av april til midt i juni. Den fryser over i månedsskiftet oktober – november, og er frosset over til vårflommen starter i april. 

Ved sideelva Bolsjaja Vizinga, rundt 10&nbsp;kilometer fra samløpet med Sysola ligger den større bosetningen Vizinga. Ved Sysolas samløp med Vytsjegda ligger Syktyvkar, hovedstaden i republikken Komi. Byen har sitt navn fra det syrjenske navnet på elva: «Syktyv». 

Sysolas største sideelver er, fra venstre: Kom, Tybju og Bolsjaja Vizinga, og fra høyre: Nydym, Lepju og Poinga. 

De nedre delene av Sysola er seilbar.
The Art of War

***The Art of War*** er det fjerde albumet fra det svenske heavy metal-bandet Sabaton. Sangtekstene omhandler kjente slag og kriger. De baserer seg mest rundt slag fra den første og andre verdenskrig eller på *[[Kunsten å krige]]* skrevet av Sun Tzu, som også er inspirasjonen til navnet på albumet.

## Sporliste
# «Sun Tzu Says» - 0:23 En kort introduksjon til Sun Tzus *[[Kunsten å krige]]*
# «Ghost Divison» - 3:51 Omhandler Erwin Rommel og den 7. panzerdivisjon 
# «The Art Of War» - 5:08 Sun Tzus «Planlegging av angrep»
# «40:1» - 4:10 Handler om slaget om Wizna
# «Unbreakable» - 5:58 Sun Tzus «Dynamikk»
# «The Nature of Warfare» - 1:18 Sun Tzus «Det hule og det solide»
# «Cliffs Of Gallipoli» - 5:51 Omhandler Gallipoli-kampanjen
# «Talvisota» - 3:32 Handler om den finske vinterkrigen mot Sovjetunionen fra finsk perspektiv
# «Panzerkampf» - 5:15 Berettiger om slaget ved Kursk
# «Union (Slopes Of St. Benedict)» - 4:05 Omhandler slaget om Monte Cassino 
# «The Price Of A Mile » -5:55 Handler om slaget ved Passchendaele og det meningsløse blodbadet under første verdenskrig generelt. 
# «Firestorm» - 3:25 De strategiske bombe-kampanjene under andre verdenskrig 
# «A Secret» - 0:37 En humoristisk outro som adresserer piratkopiering av musikk

## Versjoner
*The Art of War* ble lansert i tre forskjellige versjoner, en standarversjon som inneholder kun CD-en, en vinylversjon og en «Limited Edition». Sistnevnte inneholder også boken *Kunsten å krige* av Sun Tzu, og kommer i et DVD-omslag med et alternativt omslag. Alle forhåndsbestilte eksemplarer fra Sabatons hjemmeside inneholdt også singelen «Cliffs of Gallipoli».

## Medvirkende
* Joakim Brodén – Vokal
* Rickard Sundén – Gitar
* Oskar Montelius – Gitar
* Pär Sundström – Bass
* Daniel Mullback – Trommer
* Daniel Mÿhr – Keyboard

## Om albumet
* «40:1» ble en hit i Polen, og Sabaton ble spurt om å fremføre den på den polske frigjøringsdagen i Gdańsk i 2008. «40:1»  blir også brukt som inngangssangen til den polske kampsportutøveren Damian Grabowski.
* Sitater fra Sun Tzus *Kunsten å krige* kan bli hørt i låter som «Sun Tzu Says», «The Art of War» «Unbreakable» , «The Nature of Warfare», «The Price of a Mile», «Firestorm», og «A Secret». Disse sitatene er tatt direkte fra LibriVox' lydbokversjon av boken, som følger Lionel Giles sin oversettelse av verket.
* Den svenske nasjonalsangen som ble fremført av Sabaton på Sweden Rock '09-festivalen var den eneste sangen som bassisten av Sabaton, Pär Sundström hadde vært med å synge i inntil 2012. Etter dette måtte han bidra til å synge på en mer permanent basis etter at fire medlemmer forlot bandet i april 2012. Denne fremføringen er inkludert i Re-armed utgaven av The Art of War.

## Kilder
* ''Allmusic''
* ''Jukebox Metal'' 

## Eksterne lenker
*
Ekebergkleiva bevaringsområde

**Ekebergkleiva bevaringsområde** er myndighetenes betegnelse på et eiendommelig bygnings-/kulturlandskapsmiljø i Ekebergskrenten i Bydel Gamle Oslo. Kulturmiljøet ligger i det vertikale jordskjelvbruddet Ekebergforkastningen. Det alderdommelige samferdselsnettet virker på en særegen måte strukturerende på kulturmiljøet. Både eiendommer og infrastruktur er oppbygd ved hjelp av utstrakt terrassering. 

Det såkalte Ekebergkleiva bevaringsområde ble utbygd uten kontroll av myndighetenes reguleringsbestemmelser, da bebyggelsen kom opp før området ble innlemma i hovedstaden i 1878. I dag gjelder strenge regler for nettopp å ivareta den opprinnelige frodigheten. Verneområdet er i tillegg til å være oppført på *[[Byantikvarens gule liste]]*, regulert til strengeste bevaringskategori etter plan og bygningsloven: Spes.bev. Ppl. § 25.6. Det vil si her gjelder svært strenge regler vedr. endring. Tilbakeføringsprinsippet er klart uttalt. 

Miljøet består av trehus- våningshus og uthus – for en stor del reist i skrenten mellom byutvidelsene av 1859 og 1878. Flere av husene i skrenten er imidlertid eldre. De eldste har stått siden midten av 1700-tallet. I tillegg til bygninger er også utemiljøene regulert. Den kommunalt eide Terrasseparken, et brattlendt og terrasert friområde sør for Ribbunggata, er også del av verneområdet.
Ekebergkleiva bevaringsområde består i dag av følgende adresser:
* Ekebergveien 10b, 16, 18, 22, 24, 26, 28, 30, 32, 34, 36, 38 og 44
* Erlings gate 2, 6 og 10
* Konows gate 25, 27, 29, 29b, 31, 33, 35, 37, 39, 41, 43, 45, 49, 51a, 51b, 53, 55
* Oppegårdgata 1, 3 og 5
* Ribbunggata 1, 3, 4, 5, 7, 8, 9, 10, 14, 15, 17, 18, 19
* Ryenbergveien 1, 3, 4, 5, 8, 10, 12, 14, 15, 16, 17, 18, 20, 25, 26, 27, 30, 31, 33, 35
* Svingen 1, 4, 6 og 8

Verneområdet kan sees i sammenheng med fire eiendommer innunder Ekebergskrenten, dvs. på det tidligere Bakerenga, nærmere bestemt Inges gate 7 og 9, samt Baglerstredet 2 og 4. Alle eiendommene står på gul liste. De tre sistnevnte er i tillegg regulert til Spes.bev. Ppl. § 25.6. Forøvrig kommer noen verneverdige trehus fra samme epoke oppe på Ekebergskrenten, dvs. i den delen av skrenten som tilhører Bydel Nordstrand.
## Referanser
Fylkesvei 7208

**Fylkesvei 7208** går mellom Holm og Hall i Bindal kommune.

Frem til 2019 hadde veien betegnelsen fylkesvei 8 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Xacobeo Galicia

**Xacobeo Galicia** (tidl. **Karpin Galicia**) var et profesjonelt kontinentallag i landeveissykling basert i Spania. Laget ble startet i 2007 da fire av de ni spanske profflagene trakk seg. 

## Stall 2010

## Eksterne lenker
*  Offisiell side
Rollespillteori

**Rollespillteori** (engelsk: *RPG theory*) er en akademisk eller kritisk studie av rollespill (RPG)  som et sosialt eller kunstnerisk fenomen. Rollespillteorier søker ofte etter å forstå hva rollespilling er, og hva som kreves for godt rollespill. De er manifestasjoner av kritisk teori slik det vil gjelde for rollespill. Rollespillteorier søker å forstå hva rollespill er, hva deres funksjon, og hvordan prosessen kan omdefinert for å bedre spillforståelsen og fremme mer nytte spillprodukter.

Begrepet rollespillteori synes å ha oppstått *på rec.game.frp.advocacy* rundt 1997, men Robin Laws kalte for etableringen som rollespillteori så tidlig som i 1994, og samtidig har teorier om rollespill vært under utvikling siden etableringen av rollespilling. Den årlige Knutepunktkonferansen er et fremste møteplasser for rollespillteori.

## Referanser


## Litteratur
* Fritzon, Thorbiörn & Wrigstad, Tobias, red. (2006): ''Role, Play, Art - Collected experiences of role-playing'' (PDF). Stockholm, Sweden. ISBN 91-631-8853-8. ISBN.
* Bøckman, Petter & Hutchison, Ragnhild, red. (2005): *Dissecting Larp*. Knutepunkt . ISBN 82-997102-0-0 (trykk) ISBN 82-997102-1-9 (online) ''knutepunkt.laiv.org''
* Montola, Markus & Stenros, Jaakko, red. (2004): ''Beyond Role and Play''. Solmukohta. ISBN 952-91-6842-X.

## Eksterne lenker
* A Brief History of Fashion in RPG Design av John Kim
* An articles compendium about role-playing games theories av John Kim
Vym

**Vym** (russisk: Вымь) er ei elv i republikken Komi i Russland. Den er ei sideelv til Vytsjegda i Nordre Dvinas nedbørfelt. Elva er 499&nbsp;km lang, med et nedbørfelt på  og en middelvannføring på .

Elva har sine kilder i sørhellingen på Timanhøydene. Den løper deretter mot sør, gjennom et flatt taigalandskap, preget av barskog og myr. I den øvre delen av elva finnes også strykstrekninger. Den løper sammen med Vytsjegda ved bosetningen Ust-Vym. Den benyttes til tømmerfløting, og er seilbar på de dedre delene.

Sideelver, fra høyre: Vorykva, Edva, Pozjeg og Tsjub, og fra venstre: Koin og Vesljana.
Ragnvald Heidumhære

**Ragnvald « Heidumhære » **(norrønt *Heiðumhæri* = høyt æret eller hedret ) var en norsk sagnkonge eller høvding i Vestfold på slutten av 800-tallet. Allerede med Halvdan den milde, far til Gudrød Veidekonge, gjorde Skjoldungeættens etterkommere i Vestfold opprør mot danene med hovedsete i Sønderjylland under kong Hemming, som ifølge frankiske kronikører ble innlemmet i Frankerriket med hovedsete i Aachen. Danene som ikke bøyde seg for det nye føydalsystemet, følte seg presset til å gå til krig mot det frankervennlige Danmark; en krig som sammenfaller med starten på vikingtiden, hvis epoke knyttes til angrepet på den hellige øya Lindisfarne i AD 793, men som etter alt å dømme knytter seg til tilsvarende maktforskyvning i Kongeriket Northumbria. 

Ragnvald Heidumhære var etter sagntradisjonen sønn av Olav Geirstadalv Gudrødsson. Ragnvald var muligens far til en datter som ble gift med Øystein Glumra, far til Ragnvald Mørejarl.

Ragnvalds bidrag for etterslekten var at han ba sin skald Tjodolv den kvinværske om å dikte et storslått kvad om hans ætt. Dette diktet er kjent som *[[Ynglingatal]]* og som ikke bare er det eldste, men også ett av de mest berømte av de fornnorrøne kvadene. Diktet lister opp 30 av de delvis mytiske og delvis historiske svenske fornalderkongene og ender med Ragnvald Heidumhære. Her nevnes Ragnvald som «Vognstyreren», og vogner hadde en kultisk funksjon i den norrøne religionen, og kan være en antydning om at Ragnvald fungerte som en gode (prest) i Vestfold. Diktstrofen gir ellers liten informasjon om høvdingen, annet enn at han var høyt respektert:

*Ynglingatal* remser opp gravhaugene over de forskjellige kongene, og synes å være diktet som bevis på at Ragnvald Heidumhære hadde like stor rett til kongemakten som Harald Hårfagre.

## Referanser
Alfred Fich

**Alfred Fich** (1827–1893) var en dansk redaktør i Københavnavisa *Dansk Rigstidende* fram til konkursen i 1867. Deretter etablerte han sammen med Wolffs både Svenska Telegrambyrån og Norsk Telegrambyrå, begge i 1867. Svenska Telegrambyrån fusjonerte med det presseeide Svenska Pressbyrån til Tidningarnas Telegrambyrå i 1892.

## Referanser


## Kilder
* Helge Giverholt: *Nyhetsformidling i Norge : 1867 - 1967*, NTB Oslo 1967, side 13 - 28
* Einar Olsen: *En historisk vandring gjennom 140 år i Norsk Telegrambyrå : NTB 1867 - 2007*, NTB, Oslo 2007, side 4
MS «Wilson Caen»

**MS «Wilson Caen»** er en lastebåt eid av det norske rederiet Wilson ASA. Skipet ble bygget i 1998 som MS «Dutch Navigator» ved verftet Slovenské Lodenice i Komarno. Skipet seiler under flagget til Barbados, med Bridgetown som hjemmehavn. «Wilson Caen» er på 4&nbsp;400 dwt.

Sent på kvelden 5. mars 2004 fikk MS «Dutch Navigator» motorhavari omtrent 20 nautiske mil nord for Sandnessjøen. Skipet drev mot land, men redningsskøyta «Ruth Opsahl» kom til og fikk havaristen under kontroll like før den havnet i fjæresteinene.

28. juni 2012 kolliderte MS «Wilson Caen» med det italienske kabelskipet «Giulio Verne» i Emden indre havn. Skadene var imidlertid beskjedne, og skipet kunne seile videre neste dag.

## Referanser


## Eksterne lenker
*
Piper Perabo

**Piper Lisa Perabo** (født 31. oktober 1976 i Dallas i Texas) er en amerikansk skuespillerinne som fikk sitt gjennombrudd i *[[Coyote Ugly]]* i 2000.

## Tidlig liv og privatliv
Perabo ble født i Dallas og vokste opp i Toms River i New Jersey, som datter av Mary Charlotte (pikenavn Ulland), en fysioterapeut, og George William Perabo, en poesiprofessor ved Ocean County College. Hun er av både portugisik og norsk avstamning. Hennes foreldre valgte navnet hennes etter skuespillerinnen Piper Laurie. Hennes brødre, Noah og Adam, er også skuespillere. På high school, opptrådte Perabo i flere musikaler. I sitt siste år der, spilte hun rollen som Katie i *Meet Me In St. Louis*; og senere Cousin Fan i *Mame*; og Lady Brighton i *Me and My Girl*; og danset i *How to Succeed in Business Without Really Trying*. Hun var også president i foreningen «National Honor Society» og redaktør i skolens litteraturmagasin *Polaris*. I 2007 besøkte hun sin high school for å se stykket *How To Succeed In Business Without Really Trying*.

Perabo gikk ut fra high school ved Toms River High School North og gikk så videre på Ohio University sitt Honors Tutorial College i 1998 med en Bachelor of Fine Arts i skuespill. Etter eksamen, studerte hun skuespill ved LaMama Theater i New York og hadde noen mindre roller i to stykker. Hun var også servitør på en restaurant i New York City før hun ble oppdaget. Perabo liker klassisk musikk, litteratur og fiske. Piper er gode venner med skuespillerinnen Lena Headey, som hun spilte sammen med i *The Cave* og *Imagine Me & You*.

## Skuespillerkarriere
I 2000, fikk Perabo en hovedrolle i *The Adventures of Rocky and Bullwinkle* som FBI agenten Karen Sympathy. Hennes neste rolle i *[[Coyote Ugly]]* gjorde henne berømt. Hun spilte rollen som Violet Sanford («Jersey»), en ung kvinne som flytter til New York for å følge sin drøm å bli sangskribent. Hun måtte ta timer i sang, gitar, piano og som bartender for å forberede seg til filmen&nbsp;- Trass i dårlig kritkk, var filmen en relativ bra suksess på kinoene, og hun vant en MTV Movie Award for «Best Music Moment» for «One Way or Another».

I 2001, spilte Perabo i en uavhengig canadisk film med tittelen *Lost and Delirious*, der hun spilte en student som forelsker seg i en kvinnelig klassekamerat. Året etter spilte hun rollen som en fransk utvekslingsstudent i *Slap Her… She’s French*, som ikke ble sluppet i USA før etter to år, og da under den nye tittelen *She Gets What She Wants*. Filmen ble sluppet med sin originale tittel i Europa. I 2003, hadde hun en rolle som Nora Baker i *Cheaper by the Dozen*, som hun gjentok i oppfølgeren *Cheaper by the Dozen 2*.

Senere har Perabo spilt i andre filmer som *The i Inside*, *Perfect Opposites*, *George and the Dragon*, *[[The Cave]]*, *Edison* og *The Prestige*. Hun har også hatt en gjesterolle som ernæringsekspert i fjernsynsserien *[[House M.D.|House]]*. Hun har siden sommeren 2010 hatt hovedrollen i serien *[[Covert Affairs]]* hvor hun spiller en språkkyndig CIA-agent. Denne serien er nå i sin fjerde sesong.

## Filmografi

## Referanser


## Eksterne lenker
* 
*
Jan Sødal

**Jan Sødal** (født: 6. februar 1939) er en norsk operasanger og sangpedagog. Han var i en årrekke en av de ledende barytonsangerne ved Den Norske Opera. Han er ansett som en svært betydelig sangpedagog med særlig kompetanse på fysiologi og pusteteknikk. Han er høyt verdsatt blant sine elever.  De som har studert med ham er blant andre sopran Ragnhild Heiland Sørensen, baryton Ole-Jørgen Kristiansen og Tom Erik Lie samt bassbaryton Frode Olsen og bass Carsten Stabell.

## Roller (utvalg)

### Sceneopptredener
* Tittelrollen i *[[Rigoletto]]*
* «Grev Luna» i *[[Il trovatore|Il Trovatore]] (norsk:* *Trubaduren*)
* «Germont» i *[[La traviata|La Traviata]]*
* «Renato» i *[[Maskeballet]]*
* «Montefort» i *[[Les vêpres siciliennes|Den Sicilianske Vespe]]r*
* «Rodrigo, Marchese di Posa» i *[[Don Carlos (opera)|Don Carlos]]*
* «Amonasro» i *[[Aïda|Aida]]* 
* «Marchello» i *[[La bohème|La Bohème]]*
* «Sharpless» i *[[Madama Butterfly]]*
* «Figaro» i *[[Barbereren i Sevilla]]*
* «Dandini» i *[[La Cenerentola]]* (norsk: *Askepott*)
* «Escamillo» i *[[Carmen]]*
* «Grev Almaviva» i *[[Figaros bryllup]]*
* «Guglielmo» i *[[Così fan tutte|Cosi fan tutte]]*
* «Faninal» i *[[Rosenkavaleren]]*
* «Valentin» i *[[Faust (opera)|Faust]]*
* «Fyrst Jeletskij» i *Spar Dame*
* Tittelrollen i *[[Eugen Onegin (opera)|Eugene Onegin]]*
* «Baronen» i *[[Jeppe (opera)|Jeppe]]*
* «Ramiro» i *[[Den Spanske Time]]*
* Tittelrollen i *[[Harry Janos]]*
* «Svein» i *[[Legenden om Svein og Maria]]*
* «Bill» i *[[Mahagonny]]*
* «Orestes» i *[[Iphigenia i Tauris]]*
* «Edwin» i *[[Czardasfyrstinnen|Csardasfyrstinnen]]* 

### Plateutgivelser
Sødal har blant annet sunget i en innspilling av operaen *[[Der Heilige Berg]]* av Sinding.

## Referanser


## Eksterne lenker
* Norsk musikkhistorisk arkiv om Jan Sødal
Leirvik skule

**Leirvik skule** er en offentlig barneskole i Stord kommune i Hordaland. Skolen har ca 360 elever fordelt på klassetrinnene 1–7 og er den nest største skolen på Stord. 

Rektor er Kesia Tabita Sowerby Palmer.

## Referanser


## Eksterne lenker
* Skolens hjemmeside
Fylkesvei 7212

**Fylkesvei 7212** går mellom Vik og Kjørsvika i Sømna kommune.

Frem til 2019 hadde veien betegnelsen fylkesvei 33 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Alliansen (Israel)

**Alliansen** (HaMa'arakh) var en israelsk, politisk paraplyorganisasjon opprettet i 1968 gjennom samarbeid mellom Arbeideralliansen, Mapam og Rafi. Arbeideralliansen besto igjen av venstrepartiene Mapai og Poalei Zion.

Ved Alliansen oppnådde de forskjellige politiske partiene tilsammen 63 plasser i Knesset, og ble dermed det eneste partiet i Israels historie som har hatt egen parlamentarisk majoritet.

Tre av de fire partiene i valgalliansen dannet snart etter det israelske arbeiderpartiet.

Mapam forlot Alliansen etter valget i 1973, men gikk snart inn igjen. 

Libralim Atzma'im (Israels liberale parti) sluttet seg til alliansen i valget i 1984, og Alliansen ble dermed en nasjonal samlingsregjering. I protest mot dette hoppet Mapam og det nydannede Det arabiske demokratiske partiet av Alliansen. I stedet sluttet Yahad seg til, under Ezer Weizmans ledelse. 

I valget i 1992 ble Alliansen oppløst ved at samtlige av partiene som var med gikk inn i Arbeiderpartiet og stilte til valg under dette navnet, under Yitzhak Rabins styre.

## Referanser
Formel 1-sesongen 2002

**Formel 1-sesongen 2002** var den 53. sesongen av FIAs Formel 1-verdensmesterskap. Sesongen startet 3. mars 2002 og ble avsluttet 13. oktober etter sytten løp. Verdensmesterskapet for førere ble for tredje år på rad vunnet av Ferraris Michael Schumacher, som tok sin femte VM-tittel. Ferrari vant også konstruktørmesterskapet, for fjerde år på rad og tolvte gang totalt.

## Oppsummering av sesongen
### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 2002.

**Noter til tabellene:**
*  - Alle motorer var 3,0-liters V10-motorer.

## Sluttresultater 2002
Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.

### Førermesterskapet

**Noter til tabellene:**
*  - Føreren brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet

## Referanser


## Eksterne lenker
*
Liste over Israels finansministre

**Liste over Israels finansministre** omfatter alle israelske finansministre siden Staten Israel ble erklært selvstendig i 1948. 

## Liste over finansministre

## Eksterne lenker
* Israels utdanningsdepartement
Sanomi

**«Sanomi»** er en belgisk sang og var Belgias bidrag til Eurovision Song Contest 2003. Sangen ble framført av gruppa Urban Trad på et kunstig språk. Låten er skrevet av Yves Barbieux. Sangen fikk 165 poeng under poengivningen og endte på andreplass blant de 26 deltakernasjonene.

Sangen er bemerkelsesverdig av flere grunner. «Sanomi» er den første sangen i Eurovision Song Contest som noen gang har blitt fremført på et oppfunnet språk (hvilket ble behørig kommentert av BBCs kommentator Terry Wogan som uttalte: «*Three languages to choose from and they had to make up their own*» (*Tre språk å velge blant og de er nødt til å lage sitt eget)*. Utfallet av poenggivningen under finalen i Eurovision Song Contest 2003 var også blant de jevneste i konkurransens historie, med «Sanomi» på andreplass. Sangen kom bare to poeng bak vinnerlandet Tyrkia og sangen «Everyway That I Can», fremført av Sertab Erener, og ett poeng foran Russland og t.A.T.u. med «Ne ver, ne bojsja». Dette var også Belgias mest suksessrike bidrag på mange år.

«Sanomi» ble etterfulgt av «1 Life» med Xandee som Belgias bidrag til Eurovision Song Contest 2004.
Liste over Israels utdanningsministre

**Liste over Israels utdanningsministre** omfatter alle israelske utdanningsministre siden Staten Israel ble erklært selvstendig i 1948 og det første valget ble holdt i 1949. 

Navnet på departementet og ministeren forbundet med det har blitt forandret flere ganger:
* Utdannings- og kulturminister (1949&ndash;1977, 1984&ndash;1990, 1992&ndash;1993)
* Utdannings-, kultur- og sportsminister (1977&ndash;1984, 1990&ndash;1992, 1993&ndash;1999, 2003&ndash;2006)
* Utdanningsminister (1999&ndash;2003, 2006&ndash;)

Den største forskjellen var i årene 1999&ndash;2003 og igjen fra 2006, da departementet ble delt i to: Utdanningsdepartementet og Kultur- og sportdepartementet. I alle andre saker var inkluderingen eller ekskluderingen av sport semantisk ettersom det fortsatt lå under Utdannings- og kulturdepartementet. Limor Livnat var i 2003 den første og eneste ministeren som hadde hatt stillingen mens departementets funksjoner ble endret, fra Utdanningsdepartementet til Utdannings-, kultur- og sportsdepartementet.

## Liste over ministre
: 1949–1950 Zalman Shazar
: 1950–1951 David Remez (døde 19. mai 1951)  
: 1951      David Ben-Gurion
: 1951–1955 Ben-Zion Dinur
: 1955–1960 Zalman Aran
: 1960–1963 Abba Eban
: 1963–1969 Zalman Aran
: 1969–1974 Yigal Allon
: 1974–1977 Aharon Yadlin
: 1977–1984 Zevulun Hammer
: 1984–1990 Yitzhak Navon
: 1990–1992 Zevulun Hammer 
: 1992–1993 Shulamit Aloni  
: 1993      Yitzhak Rabin
: 1993–1996 Amnon Rubinstein  
: 1996–1998 Zevulun Hammer (døde  20. januar 1998)
: 1998–1999 Yitzhak Levy  
: 1999–2000 Yossi Sarid  
: 2000–2001 Ehud Barak  
: 2001–2006 Limor Livnat
: 2006 Meir Sheetrit
: 2006–2009 Yuli Tamir

## Eksterne lenker
*  Samtlige ministre ved Knessets offisielle nettside
Fylkesvei 7262

**Fylkesvei 7262** går mellom Tjøtta og Svinnes i Alstahaug kommune. Veien er 5,5&nbsp;km lang.

Frem til 2019 hadde veien betegnelsen fylkesvei 133 (Nordland).

## Kommuner og knutepunkter

* Tjøtta
*Endepunkt Svinnes

## Referanser




## Eksterne lenker
* Vegvesenets vegkart 
*
Kontoret for voldsoffererstatning

**Kontoret for voldsoffererstatning** er et statlig forvaltningsorgan underlagt Justis- og beredskapsdepartementet  som behandler søknader om voldsoffererstatning, samt driver rådgiving og veilegning til kriminalutsatte.  Kontoret ble opprettet 1. september 2003 og hovedkontoret er lokalisert i Vardø i Finnmark. Kontoret har pr. 1. desember 2015, 54 ansatte, hvorav 34 arbeider i Vardø, og 20 på de 14 ulike rådgivningskontorene rundt om i landet.  Nåværende direktør er Marit Zahl Jonassen, mens Remi Strand var kontorets første direktør ved etableringen i 2003

## Referanser


## Eksterne lenker
*
Radiooperatørmerket

**Radioperatørmerket** (*Bordfunkerabzeichen*) er en tysk militær utmerkelse.

## Historie
Merket ble introdusert 19. januar 1935, og var i utgangspunktet tiltenkt radiooperatører og flyskyttere i Luftwaffe i det tredje rike. Senere fikk flyskytterne eget merke, Skytter og flymekanikermerket.

## Design
Merket består av en oval stående sølvfarget krans hvor den ene siden er laget av laurbærblader, den andre siden av ekeblader. I bunnen av kransen er et hakekors. I senter er en mørkegrå ørn med vingene utspredd og siden til, med et lyn i klørne. Merket er i to deler, ørnen er naglet fast med to nagler til kransen. Merket ble i begynnelsen laget i buntmetall, aluminium og nysølv, men kom senere i sink. En versjon i tøy ble også introdusert.

## Kriterier
Merket ble utdelt til radiooperatør og  flyskyttere (inntil skytterne fikk eget merke) etter:
* Fullført opplæring + fem flytokt som radiooperatør eller skytter 
* Blitt skadet i tjeneste som radiooperatør eller skytter

## Se også
* Liste over tyske militære utmerkelser 1933-1945

## Kilder
* Wehrmacht-Awards
Ørnen (TV-serie)

**Ørnen** er en dansk drama- og kriminalserie som gikk på DR fra 2004 til 2006. Serien er blant annet belønnet med en Emmy.

## Handlingen
*Hallgrim Ørn «Örnen» Hallgrimsson* (Jens Albinus) arbeider for  Rigspolitiets Særlige Afdeling som driver med å løse internasjonal kriminalitet. Utenom den ytre dramatikken med spaning, skuddløsninger og bomber finnes også en indre dramatikk. Ørnen hadde en traumatisk barndom på Island, og har et komplisert kjærlighetsliv – ofte med flere kvinner samtidig.

## Om navngiving av episoder
En av de tingene som er spesielt med Ørnen er, at hvert avsnitt har et kodenavn fra en figur fra gresk mytologi, for eksempel Kronos, Hades mm.

## Om serien
TV-serien er en samproduksjon mellom danske DR, NRK, Sveriges Television, islandske Ríkisútvarpið, tyske ZDF og ZDF Enterprises. Hoveddelen av handlingen er lagt til København og Danmark, men mye av handlingen skjer også i de landene hvor TV-selskaper står som medprodusenter. For eksempel har hovedpersonen blitt gitt islandsk opphav og flere avsnitt har delvis utspilt seg i Norge, Sverige og Tyskland. Også flere av skuespillerne kommer fra de samproduserende landene.

Etter at det ellevte avsnittet ble vist i SVT1 i januar 2006 skrev Jens Christian Brandt, en journalist som arbeidet for *[[Expressen]]* og *[[Judisk Krönika]]*, en kronikk der han anklaget serien for å være antisemittisk. Avsnittet handlet for en stor del om karakteren Benjamin Stern (Shanti Roney) som blant annet drev med barnepornografi og utpressing. Da karakteren Stern var israeler mente Brandt i sin kronikk at det fantes likheter mellom hendelser i serien og «antisemittiske klisjéer». Han ga også opphav til konspirasjonsteorier om at karakteren det gjaldt med vilje ble gitt navnet «Stern» for å vekke assosiasjoner til terrororganisasjonen Sternligaen. Brandt syntes det var «ubegripelig» at SVT sendte programmet og at de «hadde betalt for å stå som samprodusent til populistbroileren».

## Rolleliste (utdrag)
 

## Referanser


## Eksterne lenker
*
Jan Solberg

**Jan Solberg** (1920–1944) var en motstandsmann og fenrik fra Oslo.

## Liv og virke
Solberg studerte ved Norges tekniske høgskole og kom etter Tysklands angrep på Norge i 1940 inn i motstandsarbeid. Han måtte rømme til Sverige og kom derfra til Storbritannia, der han ble rekruttert til Special Operations Executive. Senere ble han overført til Secret Intelligence Service.

I mars 1944 ble han sendt til Norge på hemmelig oppdrag. Sammen med Johan Svedahl opererte han  radiosenderen med kodenavn *Dag* i Trondheimsområdet. Målet var å drive etterretning mot tyske krigsskip i Trondheimsfjorden. Tyskerne peilet inn stasjonen i september 1944, og Solberg ble skutt av tyske soldater på Hasetkammen i Malvik kommune.

Solberg ble post mortem tildelt St. Olavsmedaljen med ekegren. Han ble også posthumt hedret med den britiske King's Commendation for Brave Conduct. På stedet der han falt ble det i 1947 reist en minnestein med inskripsjon «Her falt Jan Solberg i kampen for frihet og rett. 11. sept. 1944». Jan Solbergs navn står også på minnetavlen ved over falne under andre verdenskrig i inngangspartiet til hovedbygget ved NTNU.

## Referanser


## Litteratur
* 
* Hans Olav Løkken: «Endte sitt liv på Hasetkammen», Malvik-Bladet 31. mai 2008.
* Hans Olav Løkken: Skutt på Hasetkammen i Malvik

## Eksterne lenker
* Krigsminnesmerker i Malvik
Asbjørn Rutgerson

**Asbjørn Jarle Rutgerson** (født 11. september 1937) var ordfører i Ålesund 1996–1999. Han representerte Tverrpolitisk liste. 
Rutgerson var varaordfører i Ålesund i perioden 1999-2003 og har også vært medlem av Fylkestinget for Møre og Romsdal.

Rutgerson er tidligere banksjef i Sunnmørsbanken og har også vært styreleder i Tafjord Kraft AS.

## Eksterne lenker
* Tidligere ordførere i Ålesund - alesund.kommune.no 23.10.2015
* Tidligere varaordførere i Ålesund  -alesund-kommune.no
* Kampklar Rutgerson - SPOR - fylkesmagasinet for Møre og Romsdal nr. 2 - 2007
Asbjørn Måløy

**Asbjørn Paul Måløy** (født 8. mai 1941) er en norsk politiker (Ap). Han var ordfører i Ålesund 1994–1995.

## Referanser
Kjell-Arne Slinning

**Kjell-Arne Slinning** (født i 1935) var ordfører i Ålesund 1990–1993. Han representerte Kristelig Folkeparti.

## Referanser
Leidulf Dahle

**Leidulf Einar Dahle** (født 1937) var ordfører i Ålesund 1988–1989. Han representerte Arbeiderpartiet. Utdannet rørlegger, arbeidet som overbrannmester.

## Referanser
Svein Tømmerdal

**Svein Tømmerdal** (født 4. november 1940) er en norsk advokat og politiker som representerer Høyre. Han var ordfører i Ålesund 1980–1987.

Tømmerdal er født i Ålesund og er utdannet jurist (cand.jur.) fra Uiversitetet i Oslo (1966). Han var dommerfullmektig 1967–1969 og ble høyesterettsadvokat i 1976.

Før han ble ordfører var Tømmerdal banksjef i Sunnmørsbanken.

Svein Tømmerdal er far til tidligere ordfører i Ålesund, Bjørn Tømmerdal.

## Referanser
Usa (elv)

**Usa** (russisk: Уса́) er ei elv i republikken Komi i Russland. Den er den største sideelva til Petsjora. Elva er 565&nbsp;km lang, med et nedbørfelt på . 

Usa har en midlere vannføring på , men varierer fra  i juni til  i april. Den fryser over i månedsskiftet oktober/november, og er islagt til vårflommen begynner i mai/juni. De største sideelvene er, fra venstre: Jelets, Lemva, Bolsjoj Kotsjmes og Kosiu, og fra høyre: Vorkuta, Sejda og Kolva.

Usa har sine kilder i de nordlige Uralfjellene, og renner mot sørvest, stort sett parallelt med fjellkjeden. Hovedelva dannes ved samløpet av Bolsjaja Usa (*Store Usa*) og Malaja Usa (*Lille Usa*) rundt 30&nbsp;km øst for Vorkuta. De to tilløpselvene er strie med mange foss- og strykpartier. Hovedelva etter samløpet er stort sett rolig, med kun noe få stryk lengst oppe. Breddene er her høye og klippelignende, mens de lengre nede blir lavere, skogkledde og myrlendte, unntatt et parti rundt landsbyen Adak (russisk: Адак), hvor elva skjærer gjennom Tsjernysjov-høydene.

Nedenfor bosetningen Sivomaskinskij (russisk: Сивомаскинский) utvider elva seg sterkt. I de nedre delene er elva fra 700&nbsp;meter til 2&nbsp;kilometer bred. Den begynner også å danne meandere og sandøyer, og den beholder dette preget helt til munningen. Rundt 30&nbsp;km fra munningen i Petsjora ligger byen Usinsk og elvehavna Parma, og de to elvene løper sammen ved bosetningen Ust-Usa.

Elva er seilbar 325&nbsp;km fra munningen, og elvehavner finnes ved Abez, Petrun, Makarikha, Parma og Ust-Usa. I Usas nedslagsfelt ligger det store Petsjora-kullfeltet, og i de nedre delene, ved byen Usinsk, finnes store olje- og gassfelt.
Fylkesvei 7308

**Fylkesvei 7308** går mellom Bøen og Leland i Leirfjord kommune.

Frem til 2019 hadde veien betegnelsen fylkesvei 214 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jacob Preus

**Jacob Aall Ottesen Preus II** (født 8. januar 1920 i Saint Paul i Minnesota, død 13. august 1994) var en luthersk pastor, professor, forfatter og kirkeleder. Han tjenestegjorde som president for Lutheran Church - Missouri Synod i perioden 1969-1981. Han var en av hovedpersonene i Seminexkontroversen som resulterte i et skisma i Missourisynoden.

Preus gikk på Luther Seminary i Minneapolis i Minnesota, og ble uteksaminert i 1945. Han ble ordinert til pastor og tjenestegjorde i flere menigheter i Minnesota. Han mottok en Ph.D. fra University of Minnesota i 1951.

I 1958 flyttet han til Concordia Theological Seminary, da i Springfield i Illinois. Han ble rektor for presteseminaret i 1962.

I 1969 ble Preus valgt til president for Missourisynoden, når han danket ut den fungerende presidenten Oliver Raymond Harms. Preus representerte en mer teologisk konservativ fløy i Missourisynoden, og under hans ledelse arbeidet man for å reversere utviklingen som den mer moderate forgjengeren hadde satt i gang.

I 1973-74 oppsto en kontrovers over undervisningen ved Missourisynodens flaggskip Concordia Seminary i St. Louis, som endte opp med at rektoren ved Concordia Seminary, John Tietjen, ble suspendert. Noe som resulterte i at flesteparten av presteseminarets professorer og studenter sluttet. Dette bidro til et skisma i Missourisynoden, en liten gruppe forlot synoden og startet Association of Evangelical Lutheran Churches. AELC fungerte som en katalysator for sammenslutningen av de moderate og liberale lutherske kirkene i USA til Evangelical Lutheran Church in America i 1988.

Preus var kjent som en kjenner av ortodoksiens periode i den lutherske historie, spesielt av den lutherske teologen Martin Chemnitz. Han oversatte mange av Chemnitz verk til engelsk, og skrev også en biografi om Chemnitz, *The Second Martin: The Life and Theology of Martin Chemnitz*.

## Referanser


## Eksterne lenker
* Concordia Historical Institute 
* Martin Chemnitz on the Doctrine of Justification by J. A. O. Preus II
Eyvind Solås

**Eyvind Stauri Solås** (1937–2011) var en norsk musiker, komponist, skuespiller og programleder i NRK Fjernsyn og NRK Radio. Han var mangeårig programleder i TV-programmet *[[Musikknytt (TV-program)|Musikknytt]]*.
## Liv og virke
Eyvind Solås studerte ved Musikkonservatoriet i Oslo og fikk tysk statsstipendium for studier ved Musikkhøgskolen i Köln. I 1968 tok han magistergrad i musikkvitenskap ved Universitetet i Oslo med emnet *En studie i [[Harald Sæverud]]s scenemusikk til [[Peer Gynt]]*.

Solås var aktiv som skuespiller og komponist ved Studentteateret og Teaterverkstedet i Oslo i 1950- og 1960-årene. Han ble tildelt Studentteatrets Orden Den Hvide Knap i 1958. I flere år var han også aktiv som skuespiller i profesjonell sammenheng på steder som Riksteatret, Teater Ibsen og i flere revyer av Ole Paus. Teateret var utgangspunkt for Solås' utvikling som komponist. Han sa selv: «I særlig grad fikk jeg her en rekke stilistiske utfordringer samt en gryende forståelse av musikk som en viktig del av en større kunstnerisk sammenheng.»

Sammen med Reidar Skagestad bygde Solås opp musikk- og teaterlinjen ved Romerike Folkehøgskole. I sitt pedagogiske virke og som medarbeider i radio og fjernsyn fikk han anledning til å utprøve musikalske ideer på en rekke felter, blant annet talekor og lydkunst i radioteatersammenheng. Han har også komponert musikk til de norske filmene *[[Liten Ida]]* (1981), *[[Den sommeren jeg fylte 15]]* (1976) og *[[Brannen]]* (1973).

Solås var også musikkskribent. I 1993 utgav han boka *Ensom vandrer: fantasier og refleksjoner i [[Edvard Grieg]]s landskap*.

Fra 1969 arbeidet Solås i NRK og var blant annet musikksjef i fjernsynet fra 1988 til 1990. I 1996 gikk han over til musikkredaksjonen i radiokanalen P2. Han skapte en rekke programmer hvor han portretterte norske komponister og utøvere, blant annet *[[Musikknytt (TV-program)|Musikknytt]]* som gikk på TV i perioden 1972–1986. Dette var et musikkmagasin som vakte stor oppmerksomhet, særlig fordi selve den journalistiske presentasjon hadde elementer av en særegen form for gjøglerisk absurdisme. Han samarbeidet også med Trond-Viggo Torgersen, noe som førte til en plateutgivelse med musikalske parodier, inkludert en utgave av Bee Gees hitmelodi «Too much heaven». I 1980 intervjuet han Adolf Hitlers rustningsminister og nære medarbeider Albert Speer i forbindelse med arbeidet med en TV-serier om musikk og nasjonalsosialisme.

I 1998 hadde han en gjesterolle i komiserien *[[Karl & Co]]* på TV 2.

I 2002 sluttet han i NRK og for å bruke tiden til å komponere musikk på heltid. 

Solås var bosatt i Sandefjord og Oslo. Han døde i 2011 på Lovisenberg Diakonale Sykehus i Oslo etter kort tids sykeleie.

## Familie
Eivind Solås var sønn av skolebestyrer Hermann Solås (1902–1974) og sykepleier Liv Stauri (1909–1981).

## Referanser




## Eksterne lenker
* Eyvind Solås - Store norske leksikon
* Eyvind Solås - Norsk biografisk leksikon
*